
Gerlien Croes Placa pa planta Na Merca for di oranan tempran di dia por a mira un noticia cu 
a duna les na urificacion di a pasa unda ta papia di e tempo cu tin den desaroyo den lama 
PM den p : Atlantico, un rato completamente diferente cu sa experiencia, 
parlamento awa na peliger y cu lo por pasa cerca (15 miya) for di Aruba. Den cuadro die 

desaroyo aki tabatin un reunion di Crisisteam ayera anochi na 

CATE ta insisti pa gobierno ehecuta medidanan den AZV 


n di e 13 condicionnan stipula pa CAft cu gabinete 

Wever Croes tin cu ehecuta pa asina evita un KB y 
tambe pa sigui ricibi sosten financiero di Hulanda, ta 
realisacion di e medidanan pa spaar 60 miyon den cuido 
medico. Segun e comision di supervision financiero, e 
medidanan aki den AZV, ta necesario pa sigura cu e seguro 
lo sigui existi den futuro pa brinda seguridad social y den 
cuido y ta necesario pa gobierno ehecuta loke a wordo 
palabra y acordo riba e tereno aki. 


CAft a mustra bon cla cu economisacion di 60 miyon 
florin ta e prome paso pa logra un cuido sostenibel cual lo 
mester percura pa gobierno a corto plaso, no mester sigui 
financia deficitnan di AZV, pa di e forma logra su gastonan 
financiero. 


A ser mustra na gobierno cu ainda no a formalisa 
introduccion di un contribucion propio, algo cu algun siman 
atras, Minister di Salud, Dangui Oduber a anuncia cu esaki 
lo no wordo introduci por lo pronto, contra conseho di 
CAft. E comision a señala cu tur cos ta mustra cu gobierno 
di Aruba lono logra e economisacion aki di 60 miyon pa 
2022 pero a enfatisa cu ta di vital importancia, pa ehecuta 
e medidanan di economisacion riba un termino cortico, ya 


cu e ta di vital importancia pa evita cu ta sigui na perdida di 
economisacion. Akitambe ta spera cu CAft lo sigui presiona 
gobierno di Aruba pa dentro di algun siman of luna, bay over 
na introducccion di e eigen bijdrage y tambe pa introduci e 
lista di remedi cu mester a wordo introduci for di luna di 
maart di 2021 pero debi na eleccion den porta, gobierno a 
dicidi cu esaki lo no tuma luga. 


E decision ey tabata algo concreto caba for di inicio di 2021 pero 
eleccion a pone cu gabinete Wever Croes | a dicidi di bari’e for 
di mesa pero ainda e ta keda vigente pa wordo introduci lokle 
CAft tambe ta spera cu lo tuma luga dentro di poco. 


Financiamiento planta di purificacion di awa coriendo peliger 


Aft simplemente a tuma un posicion cu e lo no 

tolera e falta di respet y falta di responsabilidad 
di gabinete Wever Croes pa loke ta cumplimento 
di palabracion- y consehonan pa loke ta e situacion 
financiero di pais Aruba. 


AWEMainta a tuma nota cu pa di dos ocasion caba, 
den un raportahe di CAft, e comision ta mustra 
gabinete Wever Croes, cu mester tin mas claridad y 
hustificacion pa e suma di 16 miyon florin cu a wordo 
poni den presupuesto 2022, relaciona cu e planta di 
purificacion conoci como Bubaliplas. 


CAft ta exigiendo di gabinete Wever Croes pa duna 
mas informacion pa loke ta e suma di 60 miyon florin 
aki pa e planta di purificacion ya cu te ainda ta un suma 
tin menciona y pa CAft esaki no ta argumento valido 
pa e suma aki sin mas ta poni den presupuesto sin cu 
sa kico realmente ta bay haci cu e placa aki. 


Esaki ta trece cune, sigur pasobra no ta prome biaha 
cu CAft ta trece esaki dilanti, cu no tin un plan hinca 
den otro pa remodelacion di e planta di purificacion 
aki mientras cu algun luna atras ora cu problemanan a 
start cu e planta aki, ya caba e situacion ta data for di 
algun aña caba. 


Cu otro palabra por deduci cu esunnan encarga cu 
maneho di e planta aki, tampoco a formula un plan 
di mantencion y renobacion continuamente segun e 
añanan cu a pasa y cu awor cu CAft ta exigiendo un 
asina yama “onderbouwing van de investering van 
AWG 16 miljoen,” esaki no ta por ser haci ainda. 


E posicion fuerte cu CAft tin ultimo tempo pa cu 
gobierno di Aruba, e falta di un plan specifico pa 
e financiamento di 16 miyon florin pa e planta di 
purificacion di Bubali, lo por bira un problema caminda 
lo por pidi gobierno pa saca e suma aki tambe for di 
presupuesto 2022.6.27 

Aruba a cuminsa prepara 


pa cualkier mal tempo 


Deserves cu un dia prome Oficina di Calamidad a 
saca un declaración den cual ta pidi prensa pa no 
hinca pueblo den panico pasobra no tin nada pa bisa, 
a resulta cu prensa den exterior a traha item di unda e 
mal tempo aki por pasa. Inclusive historia di ki tempo 
tabata ultimo biaha cu e isla di Aruba, a yega di hay’e 
cu algo pisa. 


E reunion di Parlamento riba LNT (Landsveordening 
Normering Topinkomens) a wordo posponi te cu 
awe 2’or di merdia pa Prome Minister por a bay 
atende un reunión cu Bureau Rampenbestrijding 
Aruba (BRA) unda tambe tabata presente director di 
departamentonan importante manera DOW. 


Den un conferencia den oranan laat di anochi Prome 
Minister Eevelyn Wever Croes a cuminsa pa bisa cu 
tin menasa pa un ciclon tropical cu ta acercando 
Aruba. E ta un potencional tropical cyclone. Awo ta 
premira cu e ta pasa entre Aruba y Venezuela. Den 
oranan di diamars su status por cambia y e por bira 
un tropical storm. Si esey ta e caso, e mal tempo por 
yega Aruba diaranson anochi. Lo por tin hopi awasero 
cu por cuminsa prome y lo por dura te diabierna. Pa 
esaki tin preocupacion pa Aruba su beachnan. 


Pa botonan chikito a manda conseho pa saca e 
navenan for di lama. For di ayera nochi caba a spera 
yobida ya cu e tempo a plama den dos. 


Aworaki no por bisa exactamente ki ruta e lo tuma 
debi cu e ta chikito ainda. Ta calcula cu awe den 
oranan di dia pa atardi lo por tin mas informacion. 


Crisisteam a cuminsa reuni y DOW a cuminsa cu 
e limpiesanan necesario. Cada ciudadano mester 
percura pa rond di cas no tin obheto cu por causa 
daño, corta matanan cu por kibra dak y no tira den 
cosnan den rooi. 


Te aworaki no tin motivo pa pánico. Importante ta pa 
cuminsa prepara y sigui e informenan local. 


Mientrastanto ayera den oranan di atardi Meteo a 
saca su boletín cu ta valido te cu diamars, 28 di juni, 
2022, pa 6’or di atardi. 


A menciona cu den oranan di madruga tabatin un 
chens chikito di yobida. Temperatura máximo di 


| j 


32 grado Celsius, temperatura minimo 27 gradi Celsius. Di 
oranan di merdia por sinti temperatura di 35 pa 37 grado 
Celsius. 


BIENTO: 


E viento modera te basta fuerte for di dirección oost; forsa 4 
te cu 5. Den dia of den awacero fuerte te posiblemente duro 
den ráfaga. 


Situacion general di tempo pa próximo 24 ora: un ola 
tropical ta pasando den región bayendo west, y lo pone 
temporalmente mas Nubia ta pasa over di e región local, y 
por spera un awasero pasahero te breve riba partinan die - 
isla, cu un chens pa lamper y strena. 


Condicionnan marítimo / estado di lama: na parti zuido e 
lama tin un condición leve mientras cu na e parti nortwest e 
lo ta poco bruto. 


Un alerta ta bay pa botonan chikityo. Ta pidi ocupantenandi 
boto chikito pa eherce cautela riba lama grandi y den area di 
lamper cu strena. 


Nan tas plica tambe cu un ola tropical fuerte den parti 
central di Atlantico ta bou vigilancia pa su desaroyo y tin 
chens grandi cu e por bira un ciclon tropical den e próximo 2 
pa 5 dianan, mientras cu e ta move west riba lama Atlantico. 


Pa e próximo 24 oranan por ricibi 3 te 10 mm di yobida y e por 
varia localmente. 

Editorial 


Discurso nacional pa cumpli cu 
Hulanda pero no cu pueblo 


rome Minister Evelyn Wever Croes diadomingo anochi, 

den nomber di su gobierno, a haya cu tabata e momento 
apropio pa tene un discurso nacional, pa dirigi su mes na 
un pais cu ta pasando den momentonan di incertidumbre y 
hopi inkietud financiero. 


Sin duda, un decision cu a lanta mas duda riba e nificacion 
di esaki y principalmente e necesidad di dirigi bo mes na un 
pais completo, sin cu ta trata di un asunto di interes general, 
ya cu introduccion di e ley di LNT, sin duda no ta un asunto 
cu ta regarda interes general di pueblo. 


Analisando e discurso di Prome Minister, sin duda tin cu 
cataloga esaki como un di e discursonan mas ‘romantico’ 
cu por a ser scucha, caminda e autor di e discurso aki, lo 
mester a bebe dos glas di biña prome cu el a cuminsa pone 
e contenido riba papel. 


E solo hecho cu Prome Minister a inicia su discurso bisando: 
“e berdad no semper ta bunita y beyesa no semper ta e 
berdad,” a marca e tono di e di discurso for di su salida caba 
caminda e prome mandatario a trata di hustifica su mes 
bisando: “como gobernante bo mester e curashi pa acepta 
e realidad.” 


Sinembargo henter e discurso di diadomingo anochi, no 
a mustra ningun momento cu gabinete Wever Croes ta 
aceptando e berdad cu pueblo ta pasando y bibando 
aden na e momentonan aki, esta un pueblo hogando den 
inflacion, sufriendo door di medidanan impone pa e propio 
gobierno di e mesun Prome Minister aki. 


Un pueblo cu a wordo sorprendi for di 2017 c'un realidad 
di un gobierno cu no a cumpli cu su promesa di duna 
pueblo loke el a sigura cu e lo duna pueblo ora cu nan ta 
den gobierno. 


Ta hopi remarcabel scucha Prome Minister papia di e 
“conflicto na Ucrania cu efectonan devastado pa henter 
mundo, prijsnan di crudo, gasolin a aumenta drasticamente 
den tur pais” loke riba su mes ta berdad pero ta e actual 
gobierno for di 2017 a priminti henter pueblo di Aruba 
cu e lo haya gasolin mas barata pero nunca a cumpli cu e 
promesa aki. 


Mesun gobierno aki a priminti un serie di otro ayudo na 
pueblo, a sigura cu lo no tuma medida contra pueblo 

pero a haci net lo contrario caminda e florin den cartera 
di pueblo, ta sigui devalua formalmente caminda tur dia 
pueblo ta realisa cu loke e ta cumpra awe pa un florin, pa 
mayan esaki lo ta menos. 


Trahadonan publico cu ta un di e gruponan cu menos a ser 
afecta pa e pandemia den e parti salarial, awor ta meti den 
un lucha pa recupera un placa cu a wordo kita for di nan sin 
dialogo husto y hasta a wordo manipula pa entrega parti 
di nan salario pa un causa cu no tabata existi. 


Awe e lucha di gobierno ta den ultimo simannan pa haya 
un forma pa duna trahadonan publico nan derecho bek 
pero den e proceso pa haci esaki, gobierno ta creando 
solucionnan cu lo afecta otro gruponan y den e discurso 
di diadomingo anochi, esaki no a wordo atendi pa Prome 
Minister. 


Segun e minuutnan tabata pasando den e discurso 
nacional aki, mas y mas pueblo a realisa cu Prome Minister 
no tabatin bon noticia pa pueblo, no tabatin ni un solo 
solucion pa esunnan den necesidad, ningun mensahe na 
cual pueblo por a gara tene y sinti cu alivio ta na caminda. 


No a presenta un solucion pa e asunto di costo di bida cu ta 
sigui aumenta practicamente semanalmente, no a brinda 
pueblo un solucion adecuado pa sikiera alivia e costo halto 
di gasolin mescos cu a haci na Corsou y otro caminda. 


Tampoco tabatin un mensahe positivo pa esunnan di 
entrada abou, ya cu no a papia di aumento di minimumloon, 
no a papia di un aumento di onderstand, tampoco a papia 
di un alivio pa pensionadonan, simplemente pa e grupo 
delicado aki, e discurso simplemente no a tene nan na 
consideracion. 


Loke finalmente e discurso nacional a presenta, tabata 
manera un tipo di “obligacion diplomatico” pa cu Hulanda, 
un exigencia cu gabinete Wever Croes mester a cumpli cu 
esaki dentro di e margen di palabracionnan pa mustra cu 
porfin gobierno a dicidi di cumpli cu loke ta wordo acorda 
y palabra cu Hulanda!! 


Sinembargo e realidad di palabranan autentico di Premier 
Wever Croes dirigi na pueblo sin duda ta: “e berdad no 
semper ta bunita y beyesa no semper ta e berdad.” 

Desde 2018 gasto di personal a baha tur aña 


rome Minister Evelyn Wever-Croes 

durante conferencia di prensa a 
enfoca riba e gastonan di salario di 
empleadonan di Gobierno. E plan di 
rebaho di e gastonan aki ta di 2018 
y e asina yama Beleidsplan Verlaging 
Personeelskosten, BVP. 


E ta den ehecucion desde 2018. Y ta e 
plan aki a percura cu cada aña Gobierno 
a baha e gastonan di personal. 


Prome Minister a duna di conoce cu e 
unico cos cu Gobierno no a implementa 
ta: stop periodieke verhogingen 
pasobra mester haci esey den dialogo 
cu sindicato y Gobierno no a haya e 
momento oportuno ainda. Ademas, cu e 
aumento di costo di bida debi na e guera 
di Ukraina, tampoco ta prudente pa stop 
e periodieknan awor. 


“Mas importante ta cu nos a baha gasto 
di personal tur aña y pues nos ta den 
cumplimento cu e plan apesar cu nos noa 
implementa e plan full. Implementacion 
parcial di e plan mes a pone cu no a 
cumpli, manera por mira riba e grafico 
adhunto”. 


“Mi ta scucha politiconan ta cuestiona 
cu tin un plan di 2018 cu no ta wordo 
ehecuta, siendo cu regularmente mi ta 
informa Parlamento di ehecucion di e 
plan. 


Cada aña den e mi cuentanan annual di 


cu Minister di Finansas ta manda pa Parlamento. Si e 
politiconan tuma djis tiki tempo pa studia e documentonan 
aki, nan por evita di papia di cosnan robes asina. 


Nos enfasis ta dirigi riba mehora calidad di bida di tur 
hende. Den e caso aki, empleadonan publico no merece e 
trato aki di politiconan di oposicion. Nos a baha e gastonan 
di personal y nos lo sigui traha pa sigui baha e gastonan 
aki”, Prome Minister Evelyn Wever-Croes a enfatisa. 


400 


2018 2019 2020 2021 2022 2023 


E Gastonan di salario cu recorte di 12.6% den 2020 - 2022 (Presupuesto) 
% Gastonan si no a aplica recorte di 12.6%. 


Gabinete Wever - Croes TI 


A\WEMainta 

FADA ta lucha pa preveni droga 
hunto cu varios partner local 


peradon Anti Droga Aruba (FADA) a yama un 
conferencia di prensa den cual a invita partners cu 
cual frecuentemente ta traha pa hiba e lucha local contra 
adiccion. Rulienne Arends, trahado preventivo di FADA a 
habri e conferencia di prensa den cual representantenan 
di Cuerpo di Duana y Stichting Hunto a hiba palabra. 


Durante un conferencia di prensa di fundación FADA 
a papia riba celebración di e fecha di Dia Internacional 
Contra Abuso y Traficacion llicito. Rulienne Arends, 
trahado preventivo di FADA a hoba palabra y a splica cu 
riba dialuna nan ta recorda e fecha di 26 di juni como 
esun di e lucha contra abuso y traficacion ilegal. 


E tema cu Nacionnan Uni a scoge pa e fecha di e aña’ki ta: 
Care in Crisis enfocando riba e parti humanitario. FADA 
ta link esaki di biaha na e dos añanan intensivo pa loke 
ta covid, caminda FADA a cuminsa haya hopi yamada 
sea pa nan mes of pa famia, cu door di falta di trabou, 
fayecimento y otro problemanan, a cay den adiccion 


FADA ta traha hopi riba prevencion bayendo scolnan, 
unda cu ta duna informacion pa muchanan cuminsando 
na di 4 aña riba e peligro di uzo di substancianan legal y 
ilegal lo por trece pa salud di hendenan. Tambe ta duna 
charla na adultonan di 80 aña pa asina tur hende tin tur 
e informacion necesario pa por yuda nan mes of un otro 
persona. 


FADA tin otro partnernan cu cual nan ta traha den e lucha 
contra droga. Presente tabata Kathleen Faro di Aduana. 
El a expresa cu nan ta contento di a wordo envolvi den e 
proyecto aki di FADA. Tambe tabata presente Denise Kelly, 
kende ta Hondenbegeleider na Aduana. Nan ta duna 
charla tambe na scolnan. Actualmente Cuerpo di Aduana 
tin seis cacho y cu tur ta entrena pa detecta, arma, droga y 
placa. E raza di cacho ta Springer Spaniel, German Pointer 
y German Shepherd. Un manera di traha cu nan ta door di 
cana mey-mey di hende. Ta haci nan trabou hunto cu polis 
y wardacosta na tur punto di frontera, principalmente na 
aeropuerto y na waf di barco crucero. 


Otro funcionario presente tabata Michelle Lont, kende 
ta un trahado social di Stichting Hunto. El a comparti cu 
nan ta traha mas riba e parti curativo, loke ta nifica cuido 
ambulatorio y intra ambulatorio. Stichting Hunto ta yuda 


mucha chikito, hoben, adulto y 60 plus. Nan ta traha cu tur 
sector. 


Ora cu acudi cerca nan ta haci intake. E proceso ta inclui 
hacimento di prueba, tuma tur dato y tambe tratamento cu 
psicopedagoog, entre otro profesional. A base di tur esaki 
ta determina ki tipo di cuido tin mester y e tratamento por 
bay di entre 1 pa 12 sesion. E fundacion ta conseha e cliente 
pa drenta rehabilitacion. Depende di e caso, e por tuma 3, 
6 of 9 luna y ta inclui tambe cu psico educacion. Esaki ta 
necesario pasobra hopi pashent ta lubida cierto necesidad 
basico pa re integra, p’esey ta haya les di empatia, limitenan. 
Ora nan sali, ta prepara pa nan drenta bek den comunidad. 
Ora di Sali mester enfrenta e sociedad cu tin biaha ta dificil. 


E criteria di admision na Stichting Hunto ta cu e individuo 
ta mayor di 18 aña y no mas cu 65 aña, e no por tin asunto 
pendiente cu husticia, un condicion fisico of mental. Si e 
tin problema cu husticia, mester atende cu esaki prome. E 
motibo cu no por yuda mucha of hoben no ta pa falta di 
bolunta, pero pasobra no tin profesional specialisa y luga 
pa acomoda nan. No por mescla nan cu esunnan mayor di 
edad. 


Lont a comparti estadisticanan cu na 2019 mas cu mey biyon 
persona a muri a causa di adiccion na mundo. Na 2030 e 
proyecto ta cu esaki lo subi cu 11%. Stichting Hunto tambe 
a ripara un aumento na Aruba caminda na 2020 a atende 
960 cliente, mientras cu e cifra aki a subi na 2021 na riba 
1.500 cliente, di cual 4% a pidi ayudo intramural y e resto 
ambulatorio. E ta boga pa si un hende ta sinti cu mester di 
ayudo, tuma contacto cu FADA of Stichting Hunto yamando 
281-3344. 

SKOA * 


Schoolgeld — 
Online y participa ~*~ 1 


Aruba Bank Online - Den e Address Book, busca SKOA Schoolgeld 
Aruba Bank APP - Den e Address Book, busca SKOA Schoolgeld 

Aruba Bank Customer Service Kiosk - Disponibel na e "Self Service 
area di Camacuri, Hato of San Nicolas Branch 


*TUR mayor cu paga SKOA Schoolgeld online prome cu 31 di juli 2022 ta participa pa gana AWG 500.- 


Gerlien Croes a cuestiona forma pa bini cu ley LNT 


unda cu miembronan di OM ta exonero di esaki 


en su presentación den Parlamento, e parlamentario di 

AVP a cuestiona e forma con Gabinete Wever Croes. Loke 
el a trece dilanti a laga e prome mandatario mustra manera 
un político novato en bes di un político experimento y líder 
di un partido. 


Ta trata di e reunión unda mester haci adaptación den 
ley unda cu e funcionario di mas halto den aparato 
gubernamental no por gana mas hopi cu 130% compara cu 
e salario di e prome minister. Ademas di a bini cu un ley den 
pura, unda ta spaar mas o menos un miyon florin pa aña, a 
haci algún excepción tambe pa e ley aki. 


P'esey tambe diferente otro instancia, manera Banco 
Central cu ta hunga un rol importante na Aruba, a pidi pa 
cay den e categoría di esnan cu ta wordo exonera. 


El a cuestion con Gobierno ta negocia cu pan di pueblo, 
kitando di un pa duna otro. E politico a mustra cu tur cos 
a cuminsa ora cu Gobierno riba su mes pa kita 12.7% di su 
trahadonan y di luganan cu nan ta subsidia. 


Pero loke cu hopi hende no sa ta cu no ta trata aki di algun 
compania di Gobierno. Ta papia aki no di 90 pero 114 
instancia cu di un otro forma ta cay bou di Gobierno. Pues 
EE fundacion cu tin un link cu Gobierno ta cay bou di e ley 
aki. 


Tur esaki, el a bisa, a wordo pensa dos aña pasa pero e 
concepto di ley presenta ta parce cu e no a wordo traha 
riba dje cu dedicacion. Ta papia di un comision cu a haci un 
quickscan y no un investigacion pa algo cu ta trece cu ne un 
cambio asina riguroso. 


No por, el a bisa, bin dilanti y bisa di un dia pa otro cu 
tur director ta gana di mas, ya cu e tin efecto riba otro 
empleadonan tambe. Esaki ta algo cu no por haci sin mas. 


Mester bin cu un investigacion, unda ta haci comparacion 
cu e situacion den regio pero tambe un comparacion 
entre companianan. No mester lubida cu tin compania ta 
duna dividendo, tin companianan cu ta completamente 
subsidia. Pero nunca tabatin un investigacion cu datonan, 
tampoco a ricibi lista di kico e salarionan. Solamente ta 


bisa cu un comision a haci 
un quickscan y a sinta cu 
solamente 14 entidad pa 
conclui cu mester bini cu e 
ley. E comision a bini cu dos 
sugerencia cu Gobierno no 
a haya ni e quickscan haci 
tampoco. Pa di e forma aki 
husga pa su mes kico ta 
hustifica. 


Den e concepto mes ta cu 
debi na e rapidez, a traha e ley aki hopi pura siendo cu e ta 
algo cu cambio riguroso. 


E ley a wordo prepara den dos luna di tempo. E comision ta 
bisa e Minister cu e norma no ta cuadra pasobra ta papia 
cu no por gana mas di 261 mil pa aña pero ora cu haci un 
calculo, e ta en realidad riba 400 mil florin pa aña. A ignora 
e conseho y a manda e ley toch, un poco adapta pero no 
basa riba realidad. 


Raad van Advies mes a bisa cu no tin maneho consistente 
y ta mand'e asina mes pa Parlamento. Pero e barbaridad di 
mas grandi cu ta bisa cu e PM ta keda cu e poder cu e por 
exonera un compania di e ley aki. E ta sinti cu esaki lo hinca 
politica di un empresa estatal. 


Tambe e ley ta bisa cu tur loke ta Bufete, Notaris y 
Accountantnan ta cay bou di e excepcion. “Otro ta sufri 
y abo ta gana.” No por hinca e excepcion den man di un 
minister. Mester di un lista di rekisitonan cu mester cumpli 
cu ne pa cay bou di e exoneracion y cu un comision mester 
dicidi riba esaki y no e mandatario. 


Tambe ela cuestiona diconta haciexoneracion pa Ministerio 
Publico, pasobra esaki ta bay stroba e concurencia cu nan 
partnernan den Reino. 


Ta parce cu Arubianonan no ta bay wordo stroba, si analisa 
e situacion, y solamente esnan di OM. Tur e empresanan 
cu a reuni cu nan, no tabata di acuerdo cu e forma cu e ley 
ta wordo presenta, e miembro di fraccion di AVP a bisa. 

Prome Minister contento cu San 
Nicolas ta trahando riba su desaroyo 


Deo Prome Minister Evelyn Wever - Croes a asisti 
na presentacion di San Nicolas Business Association 
(SNBA), caminda cu nan a presenta informacion di varios 
proyecto pa San Nicolas. Prome Minister ta felicita y gradici 
San Nicolas Business Association pa e oportunidad y pa 
organisa e eventonan aki. 


San Nicolas ta den pleno desaroyo y tin hopi oportunidad, 
e tarea di Gobierno den esaki ta pa facilita, agilisa y stimula 
e proyectonan aki. Prome Minister Wever - Croes a expresa 
cu hunto cu DOW y DIP mester desaroya diferente plan 
especialmente cu enfoke riba San Nicolas, pa trece desaroyo 
den San Nicolas, pa San Nicolas. 


A pesar di tur locual Aruba a pasa aden y ta recuperando 
di dje den cuadro di Covid, awor tambe tin e situacion 
di aumento di prijs a consecuencia di e conflicto cu tin 
entre Rusia y Ukraina. Sinembargo, Aruba ta sigui lucha 
pa bay dilanti cu e meta pa ‘bounce forward’, y den esaki 
desaroyonan na San Nicolas ta hunga un rol importante. 
“San Nicolas por trece oportunidad grandi pa Aruba y ohala 
por logra pa incentiva mas hende pa tuma e paso pa inverti; 


Prome Minister a expresa. 


Gobierno ta haciendo tur cos pa sostene e desaroyonan 
aki, ta consciente di retrasonan cu tin y ta sigura cu tin 
atencion pa esaki. 


Concluyendo, Prome Minister a expresa aprecio pa locual 
SNBA ta haci y cu a pesar di tur cos ta busca pa coopera, 
pa ta constructivo y pa solucionnan” Ta sigura cu nan por 
conta cu sosten di Gobierno y ohala cu hunto por logra e 
desaroyo cu ta busca pa San Nicolas y pa Aruba. 


Rotonde Palm Beach lo por habri prome siman di september 


Wu 


iaranson 29 di juni 2022 lo cuminsa cu fase 2 riba rotonde 

Palm Beach. Lo habri solamente 1 banchi di e rotonde 
direccion Oranjestad. Fase 2 lo tin un duracion di 8 siman si 
no haya ningun inconvinencia. Ruta di desviacion lo wordo 
indica cu borchi y baricadanan di aviso. 


Esaki ta información cu a bini dilanti durante un conferencia 
di prensa di DOW dialuna. Presente tabata director di DOW 
ir. Marlon Croes. Ta trata di e rotonde cu ta den construcción 
na e ex crusada di Palm Beach. Awo ta bay cuminsa Fase no. 
2 cu ta parti pariba. Diaranson awo lo habri e parti pabou pa 
e trafico di Malmok y Oranjestad por fluha, uzando un via 
solamente. 


Pa e parti di Southbeach bina riba por bay zuid. Pero pa bay 
misa di Noord, ta habri un area den e parti pa drenta Keito 
c uta guía e chauffeur pa Palm Beach Noord. E Fase 2 lo tin 
un duración di 8 siman y pa fin di augustus ta spera cu e 
rotonde lo keda completamente cla. Y pa habri esaki den e 
prome siman di september. 


DOW. @ EST AE 
ES = 


E trafico c uta bay haya un cambio drástico ta esun di 
Oranjestad pa Malmok, pasobra e tin cu drenta Keito, 
sigui e borchinan, Sali riba e caminda Palm Neach (Noord), 
bira na man robez te yega na La Gran Victoria y sigui e 
borchinan. 


Mainta 


Comerciantenan hopi preocupa y no ta 
cla pa cambio pa dia prome di januari 


Recientemente Camara di Comercio di Aruba a organisa 
un Townhall Meeting unda cu a papia riba e implicación 
di Reforma Fiscal pa comerciantenan. Dia 2 di juni a tene e 
encuentro aki, aunke cu directiva di KvK a manda su opinión 
caba riba e tema aki. 


Monica Kock, presidente di KvK tabata contento cu atendencia 
di e reunión aki, unda cu e sala tabata completamente yen, 
kendenan tabatin hopi pregunta. A duna informacion di loke 
KvK a ricibi for di Gobierno, aunke cu nan mes no a haya 
concepto di e ley pa mira. A pone hopi enfasis cu esaki ta 
informacion ricibi for di Gobierno y cu cosnan por cambia na 
caminda. Asina ya caba e porcentahe di e BTW a baha di 18 
pa 14%. 


Mayoria di e puntonan treci dilanti ta cosnan cu KVK caba a 
pensa riba dje. E conclusion ta cu comercio no por carga e 
reforma aki basa riba 8 punto. E prome punto ta cu si mester 
pague na entrada, ta nifica cu pa ora nan bende e producto 
mucho tempo a pasa pa nan haya nan placa bek. Nan mester 
busca un creditline, un fiansa, pa paga e BTW na entrada. 
Hopi di nan a bisa cu nan no por afford esaki. E periodo di 
entrada y momento di venta ta core entre 6 siman y seis luna. 


E di dos punto ta riba e cambionan cu BTW ta trece cu ne 
ta mas gasto administrativo, debi na e dubbel tarief. Mester 
bay conta e BTW cu a paga caba, y tur e BTW ricibi, pa 
despues verreken. Esaki ta algo cu nan no por paga. Mester 
haci adaptacion tambe den e software. Otro cos ta cu debi 
cu prijs di productonan a subi y comerciantenan a absorbe 
e aumento aki. Esaki ta nifica cu e BBO no ta absorba den e 
prijs y no por kit’e, manera Gobierno ta bisa. 


Otro aspecto ta e salario minimo pa director / accionista di 
su mesun compania. Gobierno kier pon’e na 5 mil florin, pero 
tin compania cu no por carga e gasto aki. Nan ta haya straño 
cu kier pa tuma salario di 5 mil florin pa un director pero 
na SVb ta bisa cu e relacion entre director y compania no 
ta wordo considera uno di trabou. Si insisti riba esaki, SVb 
mester haci cambio. 


Conclusion di e anochi ta cu prijsnan lo subi, y BTW lo subi. 
E hendenan lo cambia nan manera di haci compras, cumpra 
menos of productonan barata y entrada cu Gobierno ta 
calcula lo ta menos. 


No tin estudio haci di e efecto di esaki riba economia di 
Aruba. Mas pasobra turistanan ta keha cu Aruba ta caro. E 
costo di bida lo bira mas caro y e gasto pa haci negoshi ta 
bira caro, mas ainda si e intencion ta pa hisa salario minimo. 
Tur esaki ta mas gasto financiero y e recompensacion di 3%, 


cu Gobierno ta bisa, lo no compensa e gastonan. 


A bini sugerencia pa manda e concepto di ley Hulanda 
pa laga nan calcula kico e consecuencia ta pa Aruba, si 
introduci e BTW manera e ta planea. 


Door di paga na inicio di BTW, ta financia Gobierno, y e 
comercio tin cu simplemente spera cu nan por hay’e for 
di nan cliente. P’esey a sugeri pa hacie di e mesun forma 
cu BBO ta awo. 


PAN BATI, SCABECHI, SEAFOOD SALAD, SULZ, SANGER YENA, 
CONCOMBER OF PAPAYA STOBA, SANCOCHO, AWA DI PLAYA, 
QUESILLO, PANBOYO, BOLO PRETO AND MUCH MORE! 

Dutch Caribbean Hospital 


Alliance ya ta un realidad 


Fee di ARUBA, Corsou, Sint-Maarten y Caribe 


Hulandes oficialmente a instala e cooperación cu ta hiba 
e nomber di Dutch Caribbean Hospital Alliance (DHCA). E 
momento amenoaki a tuma luga na Aruba di 20 te cu 24 juni 


durante e Vierlandenoverleg. 


Durante e encuentro aki a participa tur ministerio di salud, 
seguronan medico y e hospitalnan di e islanan CAS-BES. Topico 
durante e encuentro aki tabata e colaboración riba TERENO DI 
SALUD PUBLICO DENTRO DI REINO. 


E experiencia durante Covid-19 tabata e motivo directo pa 
establece lasonan di colaboracion. DCHA tin como meta pa 
reforsa e calidad di cuido di e hospitalnan riba e islanan aki. 
DCHA kier por garantisa y mehora e cuido medico specialisa 
den futuro y optimalisa y sincronisa e disponibilidad di cuido 
medico specialisa. 


Meta di Dutch Caribbean Hospital Alliance (DCHA) ta pa 
ofrece e miho cuido medico local y regional pa medio di tin 
un colaboracion solido entre e paisnan den Reino y partnernan 
strategico. E bienestar di nos pashent y empleadonan ta 
primordial, ademas di mantene un situacion finaniero- 


economico saludabel y salvaguardia nos balornan cultural. 


Directiva di e cuaterpaisnan den Reino a expresa nan confiansa 
den e intensificacion di cooperacion entre e hospitalnan y cu 
esaki lo mehora y reforsa e calidad y continuidad di cuido pe 
habitantenan di e islanan Caribense di Reino Hulandes. 


Giovanni Frans, director di Fundashon Mariadaly presidente actual 
ta expresa: “Despues di casi dos aña di preparacion y reunionnan 
intensivo, entre nos mes y hunto cu e cuater paisnan, finalmente 
DCHA ta un hecho. Nos ta orguyoso di e paso aki y nos ta spera 
cu esaki ta un di hopi mas cu lo ta na fabor di un servicio di salud 


optimal riba nos islanan.” 


Ingemar Merkies, director medico di CMC: “Un logro cu a wordo 
realisa door di empeño di hopi. Gradicido p'esaki. Mi expectativa 
ta cu hunto cu DCHA lo traha riba tereno di formacion y educacion 
cu meta entre otro pa trece nos‘ human capital’ bek cu ta den 
exterior. Esaki lo sigui mehora e calidad di cuido riba nos islanan.” 


Felix Holiday, bestuurder van SMMC: “Esaki ta un bunita paso 
padilanti y nos ta mira cu un colaboracion mas intensivo entre 
e otro islanan ya caba a duna su fruto durante e cuido di Covid. 
Esaki mirando cu nos ta yega na otro mas lihe, ta yuda otro y ta 
mantene otro na altura di e ultimo desaroyonan.” 


Jacco Vroegop, director medico y general di HOH:“Establecimento 
di e cooperacion ta un paso chikito realisa pa un grupo di hende 
motiva di e islanan y Hulanda. Importante awo ta pa inspira otro 
y sigui construi un team pa asina no solamente keda cerca di otro 
pero sigur logra mas exito. Esencial ta pa no perde bista di ken ta 


central den esaki, esta nos comunidad y nos empleadonan.” 


Recientemente DCHA a demostra su balor di existencia door 
di introduci e programa escolar Caribbean Health Academy 
(CARIBHA) na unda 100 enfermero di Aruba, Corsou, Boneiro, 
St. Maarten y St. Eustatius a wordo educa riba tereno Cuido 
Agudo Basico. Pa medio di e programa escolar aki y otro 
actividadnan di DCHA e islanan ta mas flexibel y por responde 
adecuadamente den situacionnan agudo den cuido, por 
ehempel durante un pandemia. 

AVv =Mainta 


SUCESO 


Motociclista levemente herida den accidente diadomingo anochi 


iadomingo anochi rond di 9:30 polis a bay panort 
di Misa di Noord, unda cu tabata tin un accidente 
di trafico. 


Brommer y auto 

Na yegada di polis a topa cu un brommer y auto. E 
motociclista tabata levemente herida. E auto un Toyota 
IQ color blauw a dal patras di e brommer momento cu 
esaki a bira na su man robes pa drenta su cura di cas. 
Posiblemente e auto no a mantene distancia. Polis a pidi 
presencia di ambulance y na yegada Paramediconan 
a opta pa hiba e motociclista Hospitaal pa un control 
medico mas avansa. 


Dr mainta ImSan hunto cu Servicio di Ambulance 
a anuncia cu ta realisando un sondeo pa tende for di e 


usuarionan con servicio y experiencia den ambulance. 


Dokter Rajnherc, director di ImSan a splica cu e investigación ta 
wordo haci bou tur nan clientenan y ta wordo haci pa mehora e 
servicio c uta brinda na publico di Aruba. Liberato Hoek y Laura 
Tromp di Servicio di Ambulance a duna prensa un splicacion di 
kico tur e investigación aki ta encera. Liberato Hoek a duna di 
conoce cu pa cumpli cu un certificacion internacional mester un 


sondeo di e servicio cu ambulance ta brinda. 


Den ultimo 20 aña a conoce desaroyo grandi, tanto den persona, 
material y servicio di ambulance. Nan ta sigui e mesun protocol 


cu ta exigi na Hulanda cu ta haci e sondeo aki cada tres aña. 


Pa medio di e informacion aki kier informa tur hende cu ora un 
persona subi ambulance, e lo wordo acerca pa mira si ta acepta 
pa participa den e sondeo. E pashent ta haya un QR Code. 
E encuesta ta consisti di tres parti, yamada na 911, cuido den 
ambulance y ora cu ta pasa pa e parti specialisa. Tambe lo haci 


pa esunan cu no ta pasa pa cuido specialisa. 


El a splica cu no mester yena esaki den ambulance, pero por 
hacie durante tempo liber. E no ta obligatorio y tur participante 


ta keda anonimo. E preguntanan ta obtenibel den cuater idioma. 


Solamente mester duna 
opinion den situacion cu ta 
aplicabel, por ehempel, si 
no a bay hospital, no mester 


contesta pregunta den e di 


tres parti. Esaki, Hoek a 
bisa, esaki unico manera cu 
nos por tin un bista di con cuido ta y cua ta e area cu mester duna 
atencion na dje. 


Di su banda, Laura Tromp a bisa cu algun luna pasa a cuminsa a 
traha riba e estudio aki, un forma con pa midi e calidad di servicio. 
A haya e preguntanan for di Hulanda y tambe e autorisacion 
pa haci uzo di nan. Hunto cu un colega a haci e adaptacionnan 
necesario pa aplica na e situacion y manera di duna cuido na 
Aruba. 


Den e encuesta aki por participa solamente usuario di 18 aña 
baya riba y cu ta apto pa participa. No lo puntra usuarionan cu 
no ta stabiel den e ambulance of cu tin problema neurologico. 
Tambe a indica cu tin tres siman mandando lista di pregunta n'e 
pashentnan via telefon pa cual a haya autorisacion previo. 


Cu e encuesta aki kier haya un bista con e servicio di ambulance 


ta y con e usuario ta wak esaki. 

urante aña escolar 2021-2022 

Avondmavo tabata tin 10 alumno 
cu a logra bula di klas 2 pa klas 3 via 
di nan Fast-track traject. E Fast-track 
traject di Avondmavo ta brinda e 
alumnonan cu tin bon cifra den periodo 
1 e oportunidad pa bula inmediatamente 
di klas 2 pa klas 3 durante e mesun aña 
escolar. Esaki ta haci cu e cantidad di 
afia cu e alumno tin mester pa logra su 
Mavo-diploma ta baha di 3 pa 2. 


Avondmavo ta hopi contento y orguyoso 
cu e resultado di tur nan alumnonan di 
Fast-track. Despues cu nan a traha un 
afia duro nan tur a logra di bay over 
pa klas 4 cu ta nan aña di examen. 
Sigur un bunita sorpresa ta cu un di e 
alumnonan di Fast-Track a logra sali 
e alumno cu miho cifra den klas 3. 
Avondmavo no kier keda sin menciona 
su nomber ya cu e alumno aki a logra 
di drenta Avondmavo cu un instaptoets, 
logra bula di klas 2 pa 3 via Fast-track 
traject y despues logra sali e alumno 
cu miho cifra den klas 3. Avondmavo 
ta manda un pabien grandi na Byron 
Lesire y su famia. Byron ta un hoben 


PROTECTION FOR YOU AND YOUR FAMILY 


INVEST 
SECURE 


Offers you full service alarm security protection 
e 24 hours life monitoring service 

© 24 hours patrol backup 

+ Quick event response 

+ Additional guard service when needed 
+ Fixed monthly monitoring feo 

e No hidden fees 

e Flexible contract 

e Financing options 

» Equipment is yours after full payment 
+ Warranty of 6 months on equipment 


For more info call 582-7252 or email insec@setarnet.aw 

Avondmavo brindando oportunidad pa logra Mavo-diploma 


cu no ta laga su retonan strob’e. 
Siendo un persona cu autismo e 
no tin e tur ora facil pero esaki no 
ta strob’e di bay padilanti y di ta 
un ehempel pa tur cu conoce. Den 
Hulandes tin un dicho; ’Waar er 
een wil is, is er een weg’ y sigur 
esaki ta aplicabel pa Byron y hopi 
di e alumnonan na Avondmavo. 


Den examenklas Avondmavo tin 
un total di 57 alumno cu a logra 
gradua den tijdvak 1. Dia 1 di juli lo 
haya sa cuanto alumno mas a logra 
gradua den tijdvak 2. Avondmavo 
ta contento cu e resultado y ta 
felicita cada graduado cu nan logro. 
Tin tres alumno cu e destaca cu nan 
cifranan: cu ta e miho graduado di 
7 vak, Millie Rodriguez, e miho 
graduado di 6 vak Johan Dorcas y 
e miho graduado di online Diana 
Henao Ramirez . Desde aña escolar 
2021-2022 Avondmavo ta brinda 
un trayecto online pa alumnonan 
cu no por bin tur anochi fisicamente 
na scol. Diana ta un di esnan cu a 
haci uzo di e trayecto aki. Despues 
di hopi aña sin bin scol el a tuma 


curashi y a inscribi su mes na 
Avondmavo. Awe e mama aki di 
3 yiu chikito a logra su Mavo- 
diploma. Hopi pabien Diana; bo 
a logra! 


Aña escolor 2022-2023 ta un 
oportunidad nobo pa esnan cu 
kier logra nan Mavo-diploma. 
Avondmavo ta encurasha tur 
cu ta cana cu e pensamento 
pa un dia nan caba nan Mavo, 
pa nan inscribi. Inscripcion ta 
bay via di nos website www. 
avondmavoaruba.com y ta habri 
te cu dia 7 di juli 2022. 


Alumnonan di Mavo-dagschool 
cu no a logra bay over of logra 
gradua tambe por inscribi nan 
mes na Avondmavo. Interesante 
ta pa alumnonan cu den klas 3 
di Mavo-dagschool a keda sinta 
tin e oportunidad pa bay over na 
Avondmavo pa klas 4. Pa esaki e 
alumno cu no a bay over mester 
scoge un profiel (pakket) cu su 
cifranan ta voldoende. Pa mas 
informacion por bishita e website 
di Avondmavo. 

“No tin un fanatico mas fiel cu 
mi na Olive Garden”, asina e 
conocido cantante Mirugia de 
Cuba a bisa, na momento di 
drenta Olive Garden @ Gloria 
diamars mainta pa 11:00 am. E 
tabata compaña pa su yiu homber 
Kevin y despues su ruman Laila 
de Cuba a join e almuerso. Na 
porta, Amaryllis van Boekel, 
gerente di Olive Garden @ 
Gloria a yam’e bonbini. 


“Ami y mi yiu ta encanta Olive 
Garden y ora nos bay Merca 
vakantie, di un siman, bo por 
conta sigur cinco dia nos ta 
come den e restaurant ey. Mi 
ta asina contento cu awor nos 
por bishita esun aki na Aruba 
tambe”, asina Mirugia de Cuba 
a expresa. El a sigura cu e gusta 
tur e cumindanan riba menu pero 
su faborito sin ningun duda ta 
“Tour of Italy”. 


Mirugia de Cuba ta e prome cliente di Olive Garden (a Gloria 


A funda Olive Garden Italian Kitchen na Orlando, 
Florida, na december 1982. Awendia e cadena ta conta 
cu mas o menos 900 restaurant situa na Merca, Puerto 
Rico, Guam, Brazil, Canada, El Salvador, United 
Arab Emirates, Kuwait, Mexico, Panama, Slovakia, 
Costa Rica y awor tambe na Aruba! Olive Garden ta 
specialisa den cushina Italiano-Mericano y ta conoci pa 
su pasta, salada, galiña, cumind’i lama, breadsticks y 
bolo. Desde siman pasa e restaurant ta habri den Gloria 
- Movies Dining Entertainment & Play for di 11:00 am 
pa 10:00 pm di dialuna pa diadomingo. 


Premier Wever - Croes a ricibi presentacion 
di leerorkest na Princess Amalia Basisschool 


y descubri un pasion pe. Esey ta algo hopi bunita, Prome Minister 
a expresa. “Mas trempan nos laga nos muchanan cera conoci cu 
musica, mas trempan den bida nan por insipra pa musica y esey por 
yudanan pa ta exitoso tambe den futuro.” 


E siman a habri cu un bishita di Prome Minister na Princess 
Amalia Basisschool caminda cu presencia un bunita 
presentacion di leerorkest. Leerorkest ta un proyecto entre 
Minsiterio di Enseñansa, Ministerio di Husticia y Hulanda, 
enfoca riba inculca e amor y pasion pa musica den muchanan 


di edad chikito caba. Termindando Prome Minister a gradici Princess Amalia Basischool 


y leerorkest pa tur e empeño hinca den e trabou. Ta mira cu hopi 
pasenshi y hopi ora di trabou a bay den e proyecto aki. “E ta 
inmensamente bunita pa mira kico tur e muchanan a presenta. Un 
pabien y danki pa expresa amor y dedicacion na nos muchanan.” 


Premier Wever - Croes a expresa cu a mira muchanan di 2de, 
3de y 4de klas cu instrumentonan cu diferente instrumento 
cu normal bo no ta haya, pero cu e muchanan a siña conoce 


\WEMainta 


Eric Ras (Curpa): 

Intencion di e discurso nacional ta pa “hou 
Nederland te vriend” y evita un aanwijzing 


iadomingo anochi dia 26 juli 2022 nos prome 

minister a hiba un discurso nacional riba e ley di 
topinkomen di empleadonan di companianan estatal. 
No tabata tin un motibo real pa un discurso nacional. 
E mihor motibo pa un discurso national lo tabata cu 
gobierno ta bay cas y cu aki 3 luna lo tin eleccion. Lo 
ta un berdadero motibo pa celebracion. 


E gobierno ta hasiendo su salto mortal paso si mira 
e reaccion riba e discurso nacional por a mira casi 
100% di e comentario ta contra di e gobierno aki. Por 
bisa 100% di no ta kere of no tin confiansa mas den e 
gobierno. Mas nan keda na poder mas daño nan ta hasi 
na nan mes, pero vooral na Aruba. E imperio aki ta 
cayendo den otro y nos no sa cu ki cara nan lo bay cana 
den pueblo. Eleccion pasa caba nan a manda hende 
nan dilanti pa mira ken ta habri nan porta pa ricibi nan 
bishita cu yen di promesanan falso. Tur cos cu nan a 
priminti nan a hasi lo contrario. Nos di partido Curpa 
a avisa pueblo di e promesanan falso aki, pero awe nos 
ta conciente cu pueblo su wowo a habri paso pueblo ta 
pasando hopi duro. 


E ley LNT ta bay linea recto contra di partido mep 
mes. Mayoria empresanan a bira N.V bao di gobierno 
cu signatura di partido mep. Partido mep tin costumber 
di kita director di empresanan y pone nan hendenan. 
Nos por a lesa den rapport di CAFT cu gastonan y 
contribucion di pais na companianan di gobierno a 
aumenta innecesariamente. Esaki ta un otro motibo 
pakico mester a kita directornan pa asina nan por haya 
caminda liber pa hasi y deshasi. Un mentalidad di un 
partido comunista. E manera di proceder aki ta hinca 
nos empresanan estatal den problema financiero sin tin 
mester. Aruba sigur no ta moviendo den e direccion di 
progreso paso unda cu e gobierno aki pone su man ta 
daña so e ta daña. 


Nos salubridad tambe ta bay den un direccion robez. 
Hopi di esnan cu ta traha den cuido ta trahando den 
un stress cual sigur no ta na bienestar di esnan cu 
tin cu wordo cuida. Nos por a mira cu dokternan a 


bandona nos isla caba pa un 
mihor trabao. Awor kier duna 
trahadornan di hospital un 
pakete pa retira. Segun nos 
por a compronde ya caba e 
trahadornan ta traha bao di 
un stress y den un ambiente 
hostil. Esaki bo por mire como 
un maltrato di parti di doño di 
trabao. Un ambiente na trabao 
mester ta bon pa asina por tin 
produccion. Si ambiente ta 
malo solamente mal trabao lo bo haya na final. Pueblo 
ta paga un capital na seguro di AZV y a cambio mester 
por haya un bon cuido. 


Riba dje nos ta mira cu nada no ta wordo hasi pa esnan 
cu problema di salud mental. Mas cu un aña a pasa 
caba y nos ta mira cu gobierno enbez di yuda ta hasi 
e situacion pio. Fuera di e crisis social no tin un crisis 
den e salud mental y esaki ta trese henter e siguridad 
di nos pueblo den peliger. 


Hopi hende ta spera riba ayudo y si no actua awor e 
problema lo bay for di control. Nos ta perde un grupo 
grandi pa negligencia di parti di gobierno. Esaki ta 
hopi tristo. 


Gobierno no por culpa ningun hende. Nan mester saca 
e balki for di nan wowo y mira e realidad. Minister no 
kier duna cuenta na Parlamento y asina nos por sigui 
menciona tur escandalonan. No tin temor di Dios y ta 
sigui hasi maldad. Ora e copa di maldad yena locual cu 
ta bin su tras ta huicio. 


Nan por scapa for di e huicio terrenal pero for di esun 
divino nan lo no scapa. Nos di partido Curpa ta manda 
un mensahe pa esnan cu ta den Parlamento y cu ta 
bisa cu nan ta Cristian. Esaki ta e momento pa hala 
for di maldad y brasa e berdad pa asina bo no forma 
parti di maldad. Tan ten cu tin rosea por pidi pordon y 
hasie cambio.Esaki ta e momento pa nos para banda di 
pueblo y bisa ta basta. 

Den fin di siman Aruba Taekwondo Bond “ARTBO” a organisa 
un curso di referee na ASU pa su miembronan. Master Eric 
Barry ta un di nos refereenan Internacional cu a caba di tuma 
e upgrading di e reglanan nobo cu ta na vigor. ARTBO tin 
actualmente: Master Eric Barry, Augy Tromp y Moices Dumfries 
cu ta referee internacional y cu sa para den campeonatonan 
na Aruba. 


E curso a cuminsa 11’or di mainta te cu 3’or y 45 di atardi. 
Master Eric Barry a presenta tur e materia via e screen. 
Presidente di ARTBO Sr. Moises Fernandez a hiba palabra 
tocante e curso cu a wordo duna pa Master Eric Barry y a bisa 
cu otro luna lo bay den practica cu e atletanan. Sr. Presidente 
a menciona cu ARTBO ta bay tin un curso na luna di Juli cu un 
Grand Master den Taekwondo cu ta bay bin Aruba pa Poomsea 
y referee pa nos. 


Monica Pimentel a participa den campeonato Internacional 
unda cu e reglanan nobo a wordo usa y a comenta cu nan ta 
train tur dia pa asina e atletanan sa e reglanan nobo. 


E diferencia den Noticia 


2 
A\WEMainta 

Corida di toro na Colombia a 
laga saldo di cuater morto 


n celebracion festivo den e bario di 

Tolima, Colombia, a bin caba diadomingo 
den un drama grandi caminda cuater persona 
a fayece y mas cu 300 hende a resulta herida 
den e incidente aki. 


E actividad cu tabata un corida di toro den 
e ciudad di El Espinal na 150 kilometer di e 
ciudad principal Bogota ora c'un seccion di un 
tribuna di e arena den cual e actividad tabata 
tumando luga, a bin abou cu alredededor di 
400 hende sinta den esaki. 


Entre e cuater personanan cu a fayece, tin 
un baby di apenas 18 luna, mientras cu di e 
grupo di 300 heridonan, tin cuater cu ta den 
un estado critico y ta teme pa nan bida. 


Jose Ricardo Orozco, gobernador di e estado 
Tolima a confirma mortonan den e accidente 
aki y cu autoridadnan ta investigando kico lo 
por a pasa cu a pone cu e tribuna di palo a 
bay dilanti y practicamente a cay cu tur hende 
sinta aden. 


Te ainda autoridadnan no por bisa motibo cu e 
tribuna a los laga bay pero na a momentonan 
ey tabatin varios hende den e arena c'un toro 
coriendo rond ora di repente tur cos a bin 
abou causando panico den e centro. 


Den oranan di anochi autoridadnan a tene un 
conferencia di prensa caminda a indica cu mas 
di 322 persona a ser hiba pa diferente centro 
di prome emergencia pa tratamento y cu riba 
e seccion cu a cay den otro, lo tabatin un total 
di 800 hende sinta den e sector aki. 


E corida di toro tabata carga e nomber di 
Corraleja y tabata forma parti di e Peter €: Paul 
Festival pero segun informa, tin autoridadnan 
cua pidi pa no permiti e actividad aki tuma luga 
pero asina mes el a sigui cu e consecuencia 
fatal. 

Minister Rocco Tjon: 


=Mainta 


A reuni cu Minister di Desaroyo Social di Sint Maarten 
den cuadro di e tematica di salud mental y adiccion 


Recientemente Minster di Husticia y Asuntonan Social Sr. 
Rocco Tjon a reuni cu Minister di Salud Publico, Desaroyo 
Social y Labor Sr. Omar Ottley, kende a bishita e facilidad 
di SPD pa haya un splicacion di e departamento mes, di con 
ta atende cu diferente retonan riba e tereno di salud mental 
como tambe e parti di adiccion. 


Segun minister Tjon, den un cierto sentido e ta algo bon pa 
scucha cu practicamente tur pais ta wordo confronta cu e 
mesun retonan, y loke ta haci esaki algo bon ta, cu e ta crea 
un oportunidad pa nos por colabora mas cu otro, pa asina 
hunto nos surpasa e retonan aki. Mayoria pais ta wordo 
confronta cu e mesun retonan riba tereno legislativo, pero 
tambe riba e parti di financiamento ora ta trata e tematica 
di salud mental y adiccion, y tambe e parti di educacion. 
Esakinan ta e topiconan cu a wordo discuti pero tambe a 
duna un splicacion di con Aruba ta atende cu e retonan 
aki, y di parti di Sint Maarten tambe a haya un splicacion 
amplio. 


E mandatario a expresa cu algo hopi positivo ta cu ya caba 
tin diferente protocol y MOU cu a wordo firma den reino, 
caminda e departamentonan en cuestion ta traha hunto. 
Banda di esaki, a haci palabracionnan concreto pa asina e 
dos ministerionan aki bay colabora mas di serca cu otro ora 
ta trata e parti di asuntonan social, pero tambe e parti di 


UK _ 
WALASKA 
X 
AUTO ARR > 4 


SOLUTION > a 
Small service 130, WM 


V.I.P service 199, 
Mega Service 299,50 


MORE INFO 


NOORD 73 


CALL 588-6610 


salud mental y adiccion. 


Por ultimo, minister Tjon a expresa cu e ta wak bek riba un 
reunion hopi fructifero, caminda a palabra tambe cu pronto 
lo bay aserca colega Minister di Desaroyo Social di Curacao 
Sra. Ruthmilda Larmonie-Cecilia, kende recientemente 
tawata na Aruba tambe, pa asina crea un colaboracion entre 
e tres ministerionan den reino encarga cu e parti di Asunto 
y Desaroyo Social 

Divi Resorts 


na tur empleado cu extto 


4 


E aplica cm sha aki lo yuda an na uzo di papel pero tambe emp! 


I I T 


o 


lo por yega na tur su informacion den forma mas eficiente 


E famia di hotelnan Divi ta un di e dunador di trabou mas grandi na 
Aruba cu un total di casi mil empleado. Recien e compania a organisa 
algun dia di presentacion na e Ballroom di Alhambra pa asina introduci 
e “Payroll Pro App”. Durante e sessionnan aki tur empleado por a F - 
registra y siña traha cu e aplicacion. E introducion tabata na encargo J d » e L Dnd Vio 


International MY 


di Theo Geerman di e compania VCC, distribuidor di e programa. 


“Pa por cumpli cu e demanda di e mundo digital cu nos ta biba aden ta > A WC 
necesario pa haci uzo di e tecnologia pa asina garantisa cu procesonan SM Š- 

ta bay mas liher na beneficio di nos trahadonan,” segun Maria Esguerra, y YC ait VC 
Director di Recurso Humano pa hotelnan Divi. Via e app nobo aki 
empleadonan por entre otro pidi vakantie den forma digital via nan 
cellular na lugar di yena papel manera cu tabata wordo haci antes. 
Algun otro beneficio cu e app aki ta ofrece ta cu e trahado lo por mira 
tur su salario den forma digital caminda e lo por mande hopi facil via 
email, na un banco of cualkier otro instancia cu por pidi pa copia di 
salaris por ehempel ora di busca hipoteca. Otro beneficio cu e app aki 
ta ofrece ta cu empleado lo tin un bista total riba e cantidad di dia di 
vakantie cu e tin acumula, tambe tur empleado lo por comunica directo 
cu esnan cu ta traha cu recurso humano, y hopi otro beneficio mas. 


Me 


Ta bon pa menciona cu e introduccion di e portal y aplicacion aki a 
tuma lugar den fase, caminda prome tur managernan a participa den 
introduccion pa asina por experiencia con e producto ta traha, pa 
motibo cu nan ta esun cu mester bay aproba entre otro e peticion 
di empleadonan pa vakantie. E “Payroll Pro App” ta accesibel tanto 
riba “Apple Store” y “Google Play”, anto e ta agradabel y hopi facil pa 
traha cu ne riba bo cellular. Tur manager di recurso humano lo keda 
disponibel semper pa contesta cualkier pregunta & duna asistencia 
na tur empleado. 


Hotelnan Divi tin hopi aña ta uzando Payroll Pro HRM, cual ta un 
programa cu ta ofrece un cantidad di opcion y servicio, y ta contento 
cu por amplia riba e pakete cu e programa ta ofrece cu e introduccion 
recien di e “Payroll Pro App”. Na Aruba tin un total di cinco hotel cu 
ta forma parti di e famia di Divi na Aruba; Divi Village Golf & Beach 
Resort, Dutch Village Beach Resorts, Divi Phoenix Beach Resort cu ta 
resorta bou di Divi Resorts, anto Divi Aruba All Inclusive & Tamarijn 
Aruba All Inclusive cu ta resorta bou di Grape Holding. 

Fundacion Telefon pa Hubentud Aruba ta duna training di e proyecto 
Prevencion di Termento na Scol na profesionalnan die isla di Saba 


Na e Isla di Saba e comportacion di termento ta halto bao di 
e muchanan y hobenan. Como resultado di e comportacion 
aki, a constata un subida den e casonan di mucha/ hoben cu 
ta comete ‘self-harm’ y/ of ta haya e pensamento pa tuma nan 
mesun bida. Den cuadro di esaki Openbaar Lichaam Saba a 
aserka Fundacion Telefon pa Hubentud Aruba pa sostene nan 
den reduci e comportacion di termento bao di e muchanan y 
hobenan na Saba. 


Termento ta violencia cu ta sosode ora cu un persona ta 
haci mal uzo di su poder y ta keda ripiti esaki pa haci un 
otro persona daño. Termento por tuma lugar fisico, verbal, 
emocional of online. For di 2012 Fundacion Telefon pa 
Hubentud Aruba a start cu e proyecto Prevencion di Termento 
na Scol na Aruba. Prevencion di Termento na Scol ta un 
proyecto cu a ser desaroya basa ariba resultado di estudio di 
e profesor na Universidad di Bergen, Norway, Dan Olweus. 
Profesor Dan Olweus tawata reconoci como e pionero den 
estudio tocante termento. 


Primeramente Oficina Central di Estadistica di Aruba a 
haci un estudio na Aruba bao di muchanan pa mira con e 
conducta di termento ta bao di nos muchanan. Despues 
di esey Fundacion Telefon pa Hubentud Aruba a drenta 
den scolnan cu e proyecto y a cuminsa cu implementa e 
proyecto. Despues di a implementa e proyecto pa 5 siman, 
Oficina Central di Estadistica di Aruba a bolbe drenta e 
scolnan y midi e comportacion. E resultado a mustra cu e 
conducta di termento a reduci cu 21 porciento. Un aña 
despues atrobe Oficina Central di Estadistica di Aruba a midi 
e comportacion y por a mira cu ela sigun desminui. Scolnan 
preparatorio, basico, special y secundario a ricibi e training 
aki. Actualmente tin 34 scol na Aruba cu ya caba a ricibi e 
training tocante Prevencion di Termento na Scol. 


For di 12 di juni te cu 23 di juni 2022 Fundacion Telefon pa 
Hubentud Aruba a duna 4 grupo di profesional den e sector di 
enseñansa y veld social e training di Prevencion di Termento 
na Scol. Cada grupo a consisti di 11 profesional. Durante e 
training nan a haya conocemento di kiko termento ta ensera, 
nan a siña implementa e projecto y a traha ariba nan anti- 


pest protocol. Tambe tawatatin un grupo di mayor cu a 


sigui e training pa asina nan por ricibi tur informacion cu 
mayornan por haci uzo di dje pa asina aki trata cu e mucha/ 
hoben cu ta ter of ta wordo ge-ter na cas. 


E training di Prevencion di Termento na Scol na e 
profesionalnan di Saba ta den cuadro di e ‘kenniscentrum’ 
di Fundacion Telefon pa Hubentud Aruba cu ta exportando 
conocimiento. Como un ‘Kenniscentrum’ Fundacion 
Telefon pa Hubentud Aruba ta exportanando conocimiento 
na organisacionan gubernamental y no-gubernamental 
den region. Banda di crea conocimiento y comparti 
conocimiento, awor Fundacion Telefon pa Hubentud Aruba 


como un ‘Kenniscentrum’ ta bai sigui exporta conocimento. 


Pa mas informacion tocante di e training di Prevencion 
di Termento na Scol por tuma contacto cu Fundacion 
Telefon pa Hubentud Aruba via nos facebook: https://www. 
telhubentud@ 


facebook.com/telefon.hubentud/, email: 


gmail.com of telefon 5886138/ 5884011. 

KFC ta felicita Disjonrick Jacobs y Brainer Lampe cu 
a participa nae Aruba International Triathlon 


famia di KFC kier manda un felicitacion enorme pa ie E p;x 

Disjonrick y Brainer cu a logra participa y completa e ; 
distancia di “Sprint” den e “Aruba International Triathlon” 
riba diadomingo 26 di Juni 2022. 


KFC a cuminsa un par di luna pasa cu e campaña di “Add 
Hope for Disjonrick”, unda cu tur persona cu cumpra e 
combo di 5 pida galiña ta contribui pa asina KFC hunto 
cu e comunidad di Aruba por juda Disjonrick yega na 
su mesun “Running Chair”. Cu e “Running Chair” no 
solamente e por competi na caredanan na pia, pero tambe 
ora tin uno cu ta rekeri un bais, manera ta mira den e 
triathlon. 


E famia di KFC ta super orguyoso di por ta parti di e team 
aki, ya cu den e region di Caribe esaki ta e prome biaha 
cu un persona cu un incapacidad fisico ta participa den un 
triathlon na Aruba. 

Un biaha mas KFC kier gradici e comunidad di Aruba pa 
ta parti di e team aki hunto cu nos y asina por disfruta di e 
trayecto aki cu Disjonrick y Brainer. 


Na momento cu Disjonrick y Brainer a yega final, tabata 
un momento hopi emocional, no solamente pa nan como 
participante, pero pa tur persona cu ta kere den e soño aki 
y cu poco poco ta mire bira un realidad. 


KFC kier gradici un par di persona cu sigur ta señor 
Valentino Wernet di Next Level Barbershop cu a aporta cu 
e Kayak y Win Eelens & Dalia Dane di FX Sports Aruba 
cu ta asisti den e parti technico di e bicicleta nan prome y 
durante tur careda. 

Danki na Aruba Triathlon Asscociation cu a duna tur 
apoyo den e ruta y sigur un persona hopi importante den e 
team aki ta Vianney Coffie, cu a percura pa asisti hopi bon 
den cada transicion durante e careda. 


KFC su Management team ta spera cu esaki lo ta e prome 
stap na cosnan mas positivo den nos comuidad. KFC ta 
invita un y tur pa sigui celebra cu nos e 50 afia di KFC na 
Aruba. 

Tambe pa sigui nos riba diferente pagina social di 
Facebook, Instagram y awor tambe Tik Tok y por 
bishita semper www.kfc.aw pa keda bon informa y di tur 
promocion y sorpresa pa e aña aki. 

Ta con caro bida ta actualmente si 2017 
Naf. 14.784 tabata minimo pa un famia 


WILLEMSTAD - Tin biaha hende mester ta studia 
berdad pa compronde e teoria y formula cu nos 
expertonan ta traha cune pa yega na e suma cu un 
famia mester pa yega fin dí luna cu poco cen den saco. 
Pasobra realidad di aña 2022 ta mas cruel cu nunca. 
Ban tuma e mucha homber cu na 2017 tabata biba 
serca su mama na cas. 


Na september di ela lanta un eenmanszaak pa bende 
vurwerk y apenas e negoshi a habri y belasting a 
manda aanslag pe. No solamente esei sino cu e ta duda 
cu e montantenan cu belasting ta usa ta corecto. 


Ela entrega su bezwaar na tempo den dos luna pero 
incorectamente inspector a rechasa e apelacion na 
2017 a base di e argumento cu un habitante tabatin 
mester di 14.784 floin pa aña a tene cabes riba awa. 
Por lo tanto e inspector a haña cu e entrada di 850 
florin cu e hoben empresario a yena riba e formulario 
no por ta corecto. 


Pio ainda hendenan cu un entrada abou lo ta masha 
activo den circuito criminal y p’esei e no ta duda 
cu e mucha homber tin mas entrada. Sinembargo e 
argumento di e inspector tur tabata ‘natte vinger werk’ 
y inspector no por a proba su teoria pa ranca poco cen 
for di e contribuyente. 


Dia 26 di april 2019 inspector a manda cobra prima 
social riba un entrada total NAf 12.695, riba cual e 
mester a paga un suma di mas cu 2000 florin. Ora e 
comerciante a registra su apelacion, Inspector a schuif 
esaki un banda. Ela prefera di paga 50 florin pa entama 
e caso y no a lage bai man bashi. 


E comerciante a entrega su aangifte riba aña 2017 dia 
28 di mei 2018. Eiden ela menciona cu na 2017 e no 
tabatin trabou. Ela yena cu tabatin un entrada di NAf 

a ere 
erk pasobra 
ela gasta NAf 12.695,38 na venta NAf 11.845,12 y e 
ganashi tabata loke ela raporta. 


Pa colmo e Inspector a desvia di regla y a cobra aanslag 
riba un entrada di NAf 12.695. Pa colmo e empresario 
tin dies aña ta sufri di dolor di lomba y no por traha 
cien porciento. 


Di su banda e empresario chikito a haña e aanslagnan 
laat loke ta nifica cu ela entrega e papelnan na tempo. 
Despues Inspector a tira un “losse flodder’ pa bisa cu 
hende cu poco entrada mester tin entrada di cuenta 
criminal sin por a proba esaki. 


E homber a proba cu e no ta traha pasobra e tin 
problema cu lomba y a demostra esei cu papel di 
dokter. E ruman tambe a declara cu e yiu ta biba serca 
su mama pasobra e rumannan no por mantene. Cinco 
dia ela bende vuurwerk y corte a haña cu no e homber 
pero inspector mester paga e gastonan. 


Lei ta bisa cu ta gobierno ta cubri gasto di un pacient 
pa su malesa. Finalmente hues a baha e belasting na e 
minimo cu si e mester belasting y esei tabata riba un 
entrada y 850 florin pa aña. 

Trahado cu fishi den su man cu mas cu 
22 ana Servicio a hana retiro inmediato 


WILLEMSTAD - Un trahado di CPS cu tin como 22 
afia di servicio y tin fishi den su man como winch/kran 
driver a caba di haña e noticia fatal den corte serca 
hues cu ela perde tur e dos casonan cu ela apela contra 
su retiro. CPS ta un compania vital pa economia di 
Corsou pasobra si no tin trahado pa descarga y carga 
mercansia cu yega nos haf, ta tur negoshi ta sinti 
esaki. Considerando estado di nos economia cu ainda 
realmente no a lanta cabes, bandona un trabou cu ta 
paga NAf 3.854,45,- pa luna realmente no tabata un 
paso huicioso, pa bisa lo menos Personal di CPS for 
di november tin cu traha warda y e rooster ta core den 
dia di 7’or di mainta te 4’ or di atardi y tin un rooster di 
overtime cu ta cambia tur siman y caminda e trahadonan 
por check ken ta bin prome na consideracion pa hinca 
den rooster. 


Nenga di traha 


Dia 4 di februari ultimo tabatin mester di hende pa 
traha for di 4’or te 11’or di anochi. Oficina a yama e 
trahado pero ela nenga di traha overtime pero mesun 
dia ela bandona trabou prome cu ora pero a retorna 
despues, ela meld malo na oficina di CPS, y despues 
ela bai su dokter di cas y despues e dokter di ARBO. 
Despues cu ela meld na ARBO personalmente nan a 
confirma cu e no tin AO pero e homber no a bai traha 
bek sino te dia 7 di februari caminda un representante 
sindical y un empleado di personeelszaken a duna 
nan vercion y a base di esei a hasi un investigacion 
caminda a pone e trahado riba non-active pa despues a 
dune retiro inmediato. 


Den e carta cla y raspa CPS a informe cu ela hasi 
cosnan inaceptabel cu no ta permiti pa sigi traha pa 
CPA. E motibonan tabata pe sigi traha di 4’ or di atardi 
te 11’0 di anochi pa prepara un barco pa zarpa y tabata 
su turno pa traha overtime. Ela bisa oficina cu e no ta 
traha overtime pasobra e tabatin un sita cu su pareha. 
Ta pa trabou no pega a traha rooster di overtime y 
oficina a purba haña otro trahado pero no a logra. 


Su comportacion a pone peso extra riba su colega cu 
tambe mester a traha overtime. 


Comportacion zig-zag y wip wap 


Loke a sigi despues tabata realmente guion pa un mal 
comedia: bo a bandona trabou pa repentinamente meld 
despues cu bo ta sinti malo y bo ta bai dokter. Sindicato 
a tuma contacto cune pa bise cu despues di a bishita 
doker di cas e mester bishita ARBO. 


Tur dos biaha tanto dokter di cas a midi su precion y 
ningun biaha a haña motibo pa duna AO. Asina mes e 
no a bai trabou bek pa traha overtime. Como trahado 
cu na diferente ocacion a demostra tipo di actitud di 
Llanero Solitario aki CPS a harta y a insisti cu e retiro 
inmediato ta keda valido. 


Final infeliz 


E caso en su totalidad como cada episodio riba mes 
a motibo pa duna e homber retiro inmediato aunke 
ela laga su abogado scirbi un carta bisando cu e ta 
dispuesto pa bin traha bek y nan pag’e su salario pero 
CPS a bisa un no rotundo. 


E palabra final tabata den man di hues kende a mira e 
caso cu su bril di imparcialidad y awor a bin sali mas 
cos na cla cu awor sigur nan no kier e homber mas na 
trabou. 

FLOW hunto cu SEFBA a celebra culminacion di proyecto ‘Los bo Creatividad’ na Wishi Marchena 


Artistanan, boluntarionan y habitantenan 
ta orguyoso di e preciosidad di mural 


WILLEMSTAD - Flow y SEFBA ta wak bek cu 
satisfaccion riba e producto final na 1 di e 3 centronan di 
bario cu ta forma parti di e proyecto ‘Los bo Creatividad”. 


E bunita proyecto aki a enfoca riba creacion di mural na 
e centronan, cu yudansa di artistanan local, sostene pa 
boluntarionan cu ta habitante di e barionan mes. Durante 
un atardi ameno na Centro di Bario Wishi Marchena, a hasi 
desvelo di e mural cu a ser crea riba muraya di e centro. 


Artista encarga cu e mural pa e centro aki, Sra. Emly 
Francisca tabata presente p’e gran momento. El a gradici 
tambe su colega artista Sr. Ashley Mauricia pa su aporte y 
sosten cu e proyekto aki y tambe tur boluntarionan cu a hasi 
esaki realidad. 


E mural ta carga mensahenan cu ta bini di habitantenan mes 


relata na kico comunicacion ta nifica pa nan, y ta duna esaki 
un toke aun mas special. Skuchando tambe e necesidadnan 
indica, Flow a aporta pa por a pinta e liñanan di e velt di 
futbol na e centro y a yuda cu net nobo pa asina por hasi 
uso optimal di e localidad pa e actividadnan deportivo aki. 


Pa celebra e entrega tabatin un tremendo Ban Topa y Flow 
ta gradici tambe Coca Cola pa su aporte pa por a celebra cu 
habitantenan e bunita momento aki, y alabes tambe pa nan 
donacion di balanan di futbol pa por usa n’e centro aki. 


Flow a bin ta brinda internet di speed halto na mas cu 18 
Centro di Bario rond Corsou y den cuadro pa sigui brinda 
aporte na comunidad a bini du e proyecto aki, demostrando 
cu pa medio di comunicacion, por uni y logra cosnan grandi 
pa comunidad. Keda pendiente pa culminacion di e proyecto 
aki na Centro di Bario Sta. Maria y tambe Gibraltar. 


Fundacion E Hende ta hop1 preocupa: 
Casnan di Pueblo no ta prepara contra di eventual calamidad 


WILLEMSTAD (D) — Comicion Fundacion e Hende ta hopi 
preocupa cu loke por pasa cu e casnan di Pueblo, si resulta cu 
Corsou ta ricibi hopi efecto debi na e disturbio cu tin actualmente 
riba oceano atlantico. Servicio di Meteo a informa awe mainta cu 


E disturbio mas oost riba e parti central di Atlantico Tropical, 
denomina actualmente como un ola tropical ta mustra halto 
potencial (70% den proximo 48 ora) pa desaroya den un deprecion 
tropical sigun cu esaki ta sigui move west riba laman Atlantico 
central. Mientrastanto Servicio di Meteo a investiga e diferente 
modelonan y e unico cos cu por bisa cu seguridad aworaki, ta cu 
e sistema aki lo trece hopi awasero diarason anochi y diahuebs 
mainta tempran. 


Encuanto e situashon general Meteo ta informa: Durante ayera 
dialuna, areanan di mas humedad lo drenta nos region y na su 
turno lo causa un aumento di nubianan den nos area y trece algun 
yobida riba y alrededor di Corsou. 


Alabes, e stof fini procedente di Sahara cua bini ta reduci e bista 
durante e ultimo dianan, lo mengua riba e parti zuidoost di Caribe 
y lo mehora e bista rondo di Corsou. Durante e proximo dianan 
ta spera influencia di algun ola tropical cu lo crusa nos region. 


Esaki lo zorg pa nubianan mas significante riba nos isla y algun 
yobida entre dialuna y diamars. E yobida mas fuerte lo bai ta 


compaña pa welek y bos. Mas aleu, 
modelonan ta indica cu un di dos 
ola tropical cu posibilidad pa bira 
deprecion tropical lo crusa nos area 
entre diaranson y diahuebs merdia. 
Ardieth Merien di Fundacion e 
Hende a bisa awe mainta cu e hopi 
awasero so caba cu ta verwacht e 
siman aki — sin tene cuenta cu e por 
tin tambe algu mas serio- lo afecta e 
casnan di pueblo den mal estado, pa 
falta di mantencion. 


J Y 


Segun Merien, semper Fundashon e Hende ta constata cu 
tin casnan di pueblo, cu por mira for di afo con deteriora nan 
ta. Merien: ‘’Aworaki ta tende cu mester claba bentana, pero 
eigenlijk ta gobierno cu ta doño di e casnan mester a actua. 


No ta skucha e grito di alerta cu nos ta hasi 7 aña caba”. Segun 
Merien, den algun bario caminda cu tin casnan di pueblo, 
e habitantenan no por yega na nan cas. Ta con ta hasi ora cu 
un cantidad grandi di awasero cai den e dianan aki, manera 
ta anticipa. No mester lubida, Merien ta sigi bisa, con grave e 
situacion tabata den pasado, ora cu Corsou a experencia mal 
tempo. 

FORTALEZA PA FAMIA. 


Scirbi Pa Pastor Marcel Balootje. 
BAN FORTIFICA NOS RAIS DEN CRISTO HESUS. 


Hesus a bisa den Lucas capitulo 6 vers 46 - 49, pa nos scucha Su palabra y haci locual cu E ta bisa, y traha 
nos cas riba e Baranca fuerte, pa ora diluvio bini, nos cas cual ta nos bida, keda para, pasobra di berdad 
e dianan ta malo, manera 2 Timoteo capitulo 3 vers 1-9 ta splica nos, cual ta dianan trabahoso. Pasobra 
hende ta yama Señor, Señor y no ta haci locual Señor ta bisa. 


Ta tristo pa mira con e enemigo ta gaña y horta bida di hende, pasobra hende ta cana rond cu dolor, cu 
depresion, y hopi preocupacion, y no ta papia, y riba nan mes ta tuma e decision, pa laga e enemigo kita 
nan bida. Pero nos ta aki pa recorda tur hende cu Hesus ta bisa den Mateo Capitulo 11 vers 28: Bin cerca 
Mi tur cu ta cansa y carga y lo Mi duna boso sosiego. 


Den Juan 1 capitulo 1:8 ta para scirbi: Si nos confesa nos picanan, E ta fiel y husto di pordona y pa limpia 
nos di inhusticia. Ningun hende cu kita nan propio bida no tin e oportunidad mas di confesa nan pica 
, pasobra nan a permiti e enemigo kita nan bida, pasobra locual nan a comete no ta boluntad di Dios 
pasobra bo bida no ta di bo, e ta pertenece na Dios. No lubida cu den Mateo capitulo 19 vers 18 Hesus ta 
bisa pa no mata, ora a wordo puntra na Hesus kico mester haci pa haña bida eterno. 


Mirando hopi situacion delicado cu ta presenta nos mester aserca e pueblo completo pa fortalese nos 
rais den Cristo Hesus. Nos bida di oracion ta hopi importante, nos Intimidad cu Dios cual ta e tempo cu 
nos ta pasa den su presencia, Cristo Hesus mester ta central den nos bida, y nos mester depende riba 
dje completamente, nos mester ta agradecido y acepta Dios su amor. Tene cuenta cu e ladron ta bini pa 
horta, mata y destrui, tene cuenta cual ta e tipo di bida nos ta biba, pasobra si bo permiti e diabel claba 
un clabo den bo cas awe, mayan e ta bin colga su bachi. Cera tur porta pa maldad y inmoralidad den nos 
bida. Palabra negativo ta hiba nos na decision negativo, pero Palabra di Dios ta hiba nos na salbacion y 
bida eterna. Colosensenan capitulo 2 : 6+7 ta bisa: Pesey mescos cu boso a ricibi Cristo Hesus e Señor, 
asina cana den djE.Siendo firmemente araiga , y awor edifica den djE y stablece boso fe,mescos cu boso 
a wordo instrui y ta abunda den gradicimento. 


Salbacion ta individual y nos tur mester ta salba, salbacion no ta pa un grupito so( Juan 3:16) e ta wordo 
ofreci door di Dios ta para scirbi: Cu ken cu kere den Cristo Hesus lo ta salba ( Hechonan 16:31). 1 
Corintionan 15 : 58 ta para scirbi; Pesey mi rumannan sea firme, constante,semper abundando den 
e trabao di Señor, sabiendo cu boso trabao no ta envano den Señor. Por ta awe bo ta pasando den 
dificultad sea cu depresion of malesa, of un situacion financiero delicado, gara na e man di Hesus, confia 
Dios pasobra Senor tin salida pa tur cos. Y tur cos ta posibel pa esun cu ta kere y den Cristo Hesus nos ta 
mas cu vencedor. Haci oracion, papia cu hende, bay iglesia y Dios semper ta scucha y lo yudabo. 


Sinceramente, Pastor Marcel Balootje. 

Gradicimento y invitacion 


Diamars 28 di Juni 2022 


Laga tur loke ta spera mi ta bunita 
Famia Bermudez-Faro, kier a tuma e oportunidad aki, 


pa gradici tur esnan cu di un manera of otro a duna 
sosten, apoyo y cooperacion na despedida di nos 
defunto stima. 


Laga tur locual cu mi encontra na caminda ta bunita 
Laga tur locual mi laga atras ta bunita y 


Laga esakinan termina den buniteza 


Cu inmenso tristeza den nos curason 


nos ta anuncia fayecimento di 


Louis B. Bermudez : 


(Mo Wie/Wies, Dr. di weso, ex TX62) Hugo van Varsseveld 
Un danki special na tur dokter, enfermero(a) y 


asistentenan di piso 4 di Dr. Horacio Oduber Hospital “17-11-1949 - 1 23-06-2022 
pa e dedicacion brinda na nos ser stima. 


Ta invita demas famia, amigonan y 
Un palabra di gratitud na pastor Jairo Maduro y sr. Max conocirnan pa e acto di despedida cual lo 
Hassel pa e compañamento musical. 


wordo anuncia despues. 
Siguientemente un danki na staff y personal di Aurora 
Funeral Home pa nan bon servicio. Su ayudantenan di 
cuido na cas Eli, Carmencita, Maria Eugenia, Luisa pa 
nan atencion y na sr. Bibi Arends di Aruba Lions Club. 


Na henter famia, amistad, conocirnan, su dushi bario 
di Boegoeroei y Sabana Liber, su amigonan taxista y Laga tur locual cu mi encontra na caminda ta bunita 
su hungadornan di futbol y domino pa nan presencia Laga tur locual cu mi laga atras keda bunita y 
y sosten. Tambe pa e cooperacion di Volunteer Motor 
Unit Aruba durante e “cortejo funebré”. 


Laga tur loke ta spera mi ta bunita 


Laga esakinan termina den tur buniteza 


Un palabra di danki tambe ta bai na su sobrina Oety 
Martis Bermudez y esposo Ricky pa nan cooperacion na Cu dolor profundo na nos curazon nos ta anuncia 
tur momento. fayecimento di nos estimado: 


Na su peluquera Sra. Ludmila de Cuba-Simon. 


Na nos coleganan di trabou masha danki pa e 
cooperacion y sosten brinda. Nos como yiunan ta hopi 
agradicido pa locual cu boso a haci pa nos. 


Tambe na tur cu a yama, manda krans/flor, mensahe 
di texto, tarheta di condolencia, emails, potret y 
documentario masha danki. 


Alaves nos ta invita pa compaña nos na 3 Santo 
Sacrificio di Misa cu lo tuma lugar: 


diamars 28 di juni 2022 pa 5:30 atardi na Kapel di Alto 
Vista Victoriano Basilio Willems | 
diaranson 29 di juni 2022 pa 6:30 di atardi na Misa mihor conoci como: “Buchin 
Santa Anna na Noord y 


diabierna 1 di juli 2022 pa 6:30 di atardi na Misa Santa Acto di despedida lo ta diamars 28 juni 2022 
Anna na Noord. na Pray Funeral Home San Nicolaas di 2or pa 


Boso presencia lo ta altamente aprecia. 4or di atardi sigi pa e acto di cremacion den 


seno familiar. 

ajMira con Dios a salba mi, Tur mi confiansa ta den 
Min’ tin miedo: Señor Dios ta mi forsa, mi refugio. 


E mes t’Esun cu a salba mi. Isaías 12:2 


Cu dolor na nos curason, nos ta participa fayecimento 
di nos ser stima: 


Joan Alexander 
Affectionately known as “Leinchi” 
*22-06-1926 - 09-06-2022 


Father: tJames Percival Alexander 

Mother: Veronica Elisabeth Alexander 

Left to mourn are her: 

Nephew & Caretaker: Jesse D. Alexander (Aruba) 


Special Nephew & Son: James B. Richardson (St. 
Maarten] =r 


Siblings: Marjory Alexander eo) amara 


ichardson-Alexander (St. Maarten)fLeonora 
Alexander aka “Babie” (Aruba)Delbert Alexander aka 
“Bokie” (Aruba) Steve Alexander (Bonaire) Carmen 
Alexander (Aruba) 


Sisters in Law: Pricilla Alexander-Berkel (Bonaire) 
Edelmira Alexander (Aruba) 


Nieces 8. Nephews: — John A. Richardson & Fam 
(ST. MaarenfL oyd J. Richardson & Fam (St. Maarten) 
James B. Richardson & Fam (St. Maarten)TGlenn S. 
Richardson (St. Maarten) 
Barbara T. Nicholls & Fam (St. Maarten)Owen 
Richardson & Fam (St. Maarien rane Richardson & 
Fam (St. Maarten) Jesse D. Alexander & Fam 
(Aruba) Harold E. Alexander & Fam (Aruba)David E. 
E & Fam (Aruba)Veronica Alexander & Fam 
ruba 


Ishell Alexander & Fam (Bonaire) Heather Williams- 
Brooks Mt McQuilken (St. Maarten) 
Rubia Cannegieter (St. Maarten) 

Neighbors of Timonstraat Oranjestad Aruba, residents, 
and staff of Thuis zorg. The Oranje Stad SDA Church 
Family and Friends 


Funeral will take place on Wednesday June 
29, 2022, from 9 to 11 am at the Adventist 
Churh in Oranjestad, then she will be taken to 
her final resting place at the central cemetery 
in Sabana Basora. 


Diamars 28 di Juni 2022 


Be strong and courageous. Do not be afraid; 
do not be discouraged, for the Lord, your God 
will be with you wherever you go. 


With deep sympathy we announce the passing of 
our dear mother, grandmother, great grandmother, 
mother-in-law, aunt, & sister. 


Sabina Gweneth Richard 


Children: 

Sabina & Larry Nedd, Timothy & Noemi Charles 
Jephthah & Saida Charles 

, Micha Charles & Cherryl Popke 
Grandchildren: 

TJ & Dominique, Donavan & Dorris 
Christopher & Marjori, Marybeth & Jordan 
Kervin in the Netherlands, Jo-Ann 

Jephthah y Edylien, Marvick & Dayelin 

Jermain in the USA, Tatisha, Zhanyé, Xyden 
Great grandchildren: 

Jordan, Touche, Mabel, Nova, Brady, Zoe, Isaac, 
Chilion, Chillian, Alycha, Joshuelee, Jeanaily 
Mason, Ishaia, Marshall, Maylee 

Brothers: 


Thomas Richard in Dominica, tBernard & Amerilis, Joey and Jenny Richard 
and family in the Netherlands, tLoyd 


Nieces and nephews: 


Milla Richard, Johnathan & Eunetta in the Netherlands, Sean in the 
Netherlands, Suyendra in the Netherlands 


Caretakers: 

Illiani, Misbel, Silvana, Janeth, Elisabeth, Claudia 
Cousins: Mary, Lidia, Marie 

Close friends:,Meredith, Rica, Bernard 


Neighbors:,Jair & Jen Gambin 


Related family members: Richards, Charles, Toussaint, Peltier, Warner, 
Letang, Oleana, Nedd, Martines, Currie, Cellaire, De Cuba, Haayen, Molina, 
Loopstok, Gachette, Popke, Doctor, Cornelis, Kusters, Laats, Maduro, Tromp, 
Moreno, Segura, Becerra, Williams 


Our gratitude goes to: Dr. Singh 
Staff and employees of Fundacion Cas Di Mi Chepa 


We invite all family members and friend to assist 
in the funeral service which will take place on 
Tuesday June 28,2022 from 2pm to 4pm at Aurora 
Funeral Home and then to cemetery at Sabana 
Basora 

“Senor ta mi wardador, mi'n tin falta di 


nada 


Den cunucu di yerba berde e ta ponemi 
sosega. 


E ta hibami na awa trankil, 
Pa mi bolbe hana forsa”. 
Salmo: 23 


Nos ta anuncia fayecimento dl: 


Rosimbo Geerman 


“Rochi” 
*11-12-1953 - $21-06-2022 


“Señor ta mi wardador, mi'n tin falta di 
nada 


Den cunucu di yerba berde e ta ponemi 


sosega. Eta hibami na awa trankil, 
Pa mi bolbe haña forsa”. 


Salmo 2S 


Nos ta anuncia fayecimento di: 


Isidro A. Donata 
*10-05-1950 - 24-06-2022 


Acto di despedida lo wordo anuncia 
despues. 


Diamars 28 di Juni 2022 


“Señor ta mi wardador, mi'n tin falta di nada 
Den cunucu di yerba berde e ta ponemi 
sosega. E ta hibami na awa trankil, 


Pa mi bolbe hana forsa”. Salmo: 23 


Awe mi a ricibi papa Dios den mi curason y mi ta 
bay den su man pa sosega na paz 


Roman 
Dominico 
Loopstok 


Mihor conoci como: 
“Buchiman” of “Roman di 
Chongo” 


*11-9-1934 - $21-06-2022 
Na nomber di su: 


Mayornan: jEncarnacion"Chongo” - t Dorothea 
“Tea”Loopstok Lampe 


Casa: Sira Loopstok Boekhoudt 


Yiunan: Eric - Lucia Loopstok Dubero Marcial - Carla 
Loopstok Geerman y yui nan Rufo - Ruthmila Loopstok 
Tromp y yui nan Francis - Sharin Loopstok van der Biezen 
y yui nan Susan - Derrick Tromp Webb y yui nan Johny 
Arenas y yui 


Rumannan: Martilia Loopstok - Miguel Boekhoudt 


B nan Juaņ “Chabubu” Loopstok y yui nan Felepina 
oopstok y yui nan tRamiro - Greta Loopsto 


Geerman y yui nan tRaymundo “Rey” - Mina Loopstok 
Koolman Y yui nan sra.vda. Angelica Loopstok Lacle 
ee nan Flora Loopstok - Binchi Croes y yui nan 

elena Loopstok y yui nan sra. vda. Sunilda - THose. 
Carrasquerro y yui nan Rafael - Anne Loopstok Sanjo y 
yui Roberto - Luz Loopstok y yui nan 


Su ayudenta nan di Wit Gele Kruis y Magaly Tromp 


Tur su nieto y nieta nan, bisa nieto nan, sobrino y 
sobrino nan na aruba, hulanda, merca y st. maarten, 
swa y cuña nan. Tur su ex coleganan di DOW, 
amigonan, conocirnan. 


Demas famia nan: Loopstok, Lampe, Boekhoudt, . 
Fabes, Rzenberg, Albertus, Luidens, Danies, De Lani, 
Jacobs,Limonier, Erasmus, Dubero, Arends, Vrolijk, 
Luidens, Brown, Croes, Irwin, Banfield, Hiwitt, Maduro, 
German, Tromp, Briezen, van der Biezen, Kock , de 
Cuba, Donata , Perez, Jansen, Vishnudatt,Karg, 


Ogenia,Loefstok 
Cu Papa Dios ricibi Roman den su Gloria 


Oportunidad pa condolencia: diasabra 25 di juni 
2022 di 7'or pa 9'or di anochi na Piedra Plat 57. 


Ta invita pa e acto di despedida cu lo tuma 

lugar diaranson 29 di juni 2022 di 9'or pa 11'or di 
mainta na Aurora Funeral Home, sigi pa e acto di 
cremacion cu lo tuma lugar den seno di famia. 


Nos kier a pidi nos disculpa si nos por a lubida 
un of otro famia den nos tristeza. 

